CELEX: 62010CN0140
Language: sk
Date: 2010-03-17 00:00:00
Title: Vec C-140/10: Návrh na začatie prejudiciálneho konania, ktorý podal Hof van Cassatie van België (Belgicko) 17. marca 2010 — Greenstar-Kanzi Europe NV/Jean Hustin a Jo Goossens

19.6.2010   
            
            
               SK
            
            
               Úradný vestník Európskej únie
            
            
               C 161/19
            
         
      Návrh na začatie prejudiciálneho konania, ktorý podal Hof van Cassatie van België (Belgicko) 17. marca 2010 — Greenstar-Kanzi Europe NV/Jean Hustin a Jo Goossens
      (Vec C-140/10)
      (2010/C 161/27)
      Jazyk konania: holandčina
      
         Vnútroštátny súd, ktorý podal návrh na začatie prejudiciálneho konania
      
      Hof van Cassatie van België
      
         Účastníci konania pred vnútroštátnym súdom
      
      
         Navrhovateľka v konaní o kasačnom opravnom prostriedku: Greenstar-Kanzi Europe NV
      
         Odporcovia v konaní o kasačnom opravnom prostriedku: Jean Hustin, Jo Goossens
      
         Prejudiciálne otázky
      
      
                  1.
               
               
                  Má sa článok 94 nariadenia Rady (ES) č. 2100/94 (1) z 27. júla 1994 o právach Spoločenstva k odrodám rastlín v znení nariadenia Rady (ES) č. 873/2004 (2) z 29. apríla 2004 v spojení s článkom 11 ods. 1, článkom 13 ods. 1 až ods. 3, článkom 16, článkom 27 a článkom 104 nariadenia č. 2100/94 vykladať tak, že majiteľ alebo osoba oprávnená z licencie môže podať žalobu pre porušenie práv proti osobe, ktorá vykonáva činnosti v súvislosti s materiálom, ktorý jej bol predaný alebo poskytnutý nadobúdateľom licencie, ak boli porušené obmedzenia dojednané pre prípad predaja tohto materiálu v licenčnej zmluve uzatvorenej medzi ním a majiteľom práv Spoločenstva k odrodám rastlín?
               
            
                  2.
               
               
                  V prípade kladnej odpovede na túto otázku, je pre preskúmanie tohto porušenia relevantné to, či osoba, ktorá vykonáva uvedenú činnosť, bola alebo mala byť informovaná o príslušných obmedzeniach uložených v dotknutej licenčnej zmluve?
               
            
         (1)  Ú. v. ES L 227, s. 1; Mim. vyd. 03/016, s. 390.
      
         (2)  Ú. v. EÚ L 162, s. 38; Mim. vyd. 03/045, s. 178.